Szervusz, Jenő!

Rég hallottam felőled, nem találkoztunk már jó ideje, remélem rendben vagy és tudunk majd találkozni egy kávé fölött, és beszélgetni egy jót. Van egy remek hírem.  
A napokban küldtem Kolozsvárra egy színdarabpályázatot, aminek a címe Ősvigasztalás.  
A véleményedre lennék kíváncsi, szerinted megállná-e a helyét egy színpadon? Úgy gondolom, bármely színpadra jó lenne, mivel a megvalósítása is egyszerű. Ha megnyerem a pályázatot, akkor tudnál-e segíteni a színpadi mű megvalósításában? Gondolok arra, hogy segítenél a szereplők megtalálásában, a színpadi előkészületekben és a mű megfelelő színrevitelében.  
Csorja Ádám ismerősöm szívesen beállna az egyik szerepbe, szerintem remek Móka lenne. Ha jónak tartod az elgondolásaimat, illetve az ötleteimet, akkor várom szeretettel válaszod és véleményed!

Üdvözöl jó barátod: Áron   
  
Válasz :  
  
Kedves Áron!

Nagy örömmel olvastam leveled. Köszönöm kérdésed, jól vagyok, megvagyok.  
Jó ötletnek tartom a találkozásunkat, amikor hazaérkezel Amerikából.  
Tudok is egy jó kávézót, egy közelben lévő kisbolt mellett.

A pályázatot illetően sajnálattal kell közölnöm, hogy nem az Ősvigasztalást találták az ítészek a legjobbnak. Ezt azért is sajnálom, mert szívesen megnéztem volna tőled ezt a művet. Olvastam már többször is, és nagyon megfogott, mert a magyarságról szól. No, de sebaj! Tudok segíteni abban is, hogy ezt a darabot először a Nemzeti Színházban adják elő. Jó szívvel támogatlak ebben a témában, és szereplőket is tudok ajánlani. Van egy pár ismerősöm, akik ugyancsak szívesen támogatnák ezt az ötletet.

Remélem, mihamarabb megkapod levelem, én idehaza prezentálom az elgondolásaidat a nyilvánosság felé.

Baráti üdvözlettel: Jenő